Stat mjezuje z kanadiskej prowincu British Columbia na sewjeru, z Idahom na wuchodźe a z Oregonom na juhu. Na zapadźe twori pacifiski pobrjóh přirodnu hranicu. Najwyša hora Washingtona je Mount Rainier (4392 m), kiž je zdobom najwyši wjeršk Kaskadiskeho rjećaza. Najwjetša rěka je Columbia River při južnej hranicy z Oregonom. We Washingtonje su někotre aktiwne wulkany kaž na přikład Mount St. Helens, kiž wubuchny dotal posledni raz w lěće 1980.